text: У заключэнне спікеры адказалі на пытанні журналістаў. Наколькі павялічылася спажыванне інтэрнэт-трафіку насельніцтвам падчас пандэміі? Што такое разумны дом? Як можна сачыць у восеньска-зімовы перыяд за тым, што адбываецца на дачы праз Інтэрнэт? Колькі каштуе гэтая паслуга і калі зменяцца тарыфы для званка ў роўмінгу?
  
  20 сакавіка ў Тэатральнай зале палацава-замкавага комплексу прайшла інтэлектуальная гульня “Кубак Старога замка – 2019”. Тэмай для інтэлектуальных спаборніцтваў стала “Архітэктура Беларусі”.
  Гульня была праведзена выхаванцамі клуба ЮНЕСКА “Кліо” з ліку навучэнцаў УА “Нясвіжскі дзяржаўны каледж імя Якуба Коласа”, якія ўжо не першы год дапамагаюць музею-запаведніку ў правядзенні падобных мерапрыемстваў. Будучыя спецыялісты ў галіне турыстычнай дзейнасці на працягу трох тыдняў працавалі над сцэнарыем гульні і мультымедыйнай прэзентацыяй, падбіралі цікавыя пытанні. А дапамагала ім у гэтым УА “Рэспубліканскі цэнтр экалогіі і краязнаўства».
  Удзельнікамі інтэлектуальных баталій сталі вучні восьвых і дзевятых класаў дзяржаўных устаноў адукацыі шасці абласцей Беларусі, горада Мінска – сталіцы нашай краіны, і Нясвіжа – горада, у якім размешчаны палацава-паркавы ансамбль роду Радзівілаў.
  У выніку ўпартай барацьбы з васьмі каманд рэспублікі пераможцамі сталі прадстаўнікі Віцебскай вобласці. Другое места заняла каманда, якая прадстаўляла горад Нясвіж – каманда “Нясвіжскай гімназіі”, трэцяе атрымала каманда Гродненскай вобласці.
  Усе ўдзельнікі інтэлектуальнай гульні “Кубак Старога замка – 2019” былі ўзнагароджаны дыпломамі і памятнымі падарункамі.